text: [{"text_idx": "#000001", "text": "con ritmos modernos na grabacio\u0301n del so segundu discu"}, {"text_idx": "#000002", "text": "Les lletres d\u2019enantes tendra\u0301n ritmos musicales d\u2019agora. \u00abPepe El Chelo\u00bb ultima los preparativos pa entamar a grabar el so segundu discu nel qu\u2019habra\u0301 cantares populares de Canda\u0301s \u00abversionadas y con ma\u0301s marcha\u00bb, avanza A\u0301lvaro Artime Sal. La charanga, que cumple 55 an\u0303os, metera\u0301se dafechu, depue\u0301s del antroxu, nesti proyeutu que previsiblemente s\u2019asoleya n\u2019agostu, coincidiendo col Festival de La Sardina y les Fiestes de San Fe\u0301lix. Tamie\u0301n habra\u0301 nesta compilacio\u0301n otros temas de merengue, cumbia y pasodoble. \u00abHay que dar un poco de alegri\u0301a a estos tiempos que corren\u00bb, diz."}, {"text_idx": "#000003", "text": "La popular fanfarria candasina espera que l\u2019Ayuntamientu de Carren\u0303o patrocine\u2019l trabayu discogra\u0301ficu."}, {"text_idx": "#000006", "text": "\u00abPepe El Chelo\u00bb enta\u0301 nun decidio\u0301\u2019l ti\u0301tulu del nuevu a\u0301lbum, pero deseen \u00abque diga que seguimos aqui\u0301, ma\u0301s activos que nunca, contando an\u0303os, con la marcha en el cuerpo\u00bb, comenta A\u0301lvaro."}, {"text_idx": "#000007", "text": "La entida\u0301 candasina quier siguir dando la nota con un nuevu trabayu discogra\u0301ficu cada cinco an\u0303os. El primer discu, de nome \u00ab50 an\u0303os\u00bb, coincidio\u0301 precisamente col aniversariu de l\u2019agrupacio\u0301n, que surdio\u0301 en Canda\u0301s de la mano d\u2019un grupu de miembros de la Banda de Mu\u0301sica de Canda\u0301s que, con motivu de les celebraciones del Cristo y la fiesta de los toros na playa, decidieron salir a tocar pa pasalo bien."}, {"text_idx": "#000009", "text": "El bateri\u0301a Fernando Arias va llevar la direicio\u0301n de los 30 integrantes de la fanfarria nel estudiu de grabacio\u0301n"}]